section_heading: Povijest
paragraph_text: Ume ili kako ga mještani nazivaju Staro selo, je u sastavu sela Tugare. Podijeljene su na Gornje i Donje Selo. U Gornjem Selu, koje se formiralo uz crkvu sv. Roka, obiteljski sklopovi dvorovi čine zatvorene cjeline sa stambenim kućama te prizemnim vatrenicama, kuhinjama te gospodarskim zgradama u neposrednoj blizini. U Donjem selu sklopovi se nižu uz glavnim kamenom popločani put. Stambene katnice su ulaznim pročeljima okrenute prema putu, a iz njih su smještene vatrenice i druge gospodarske zgrade. Ume su sačuvale tradicijsku arhitekturu i prostornu organizaciju s mrežom puteva, suhozida i bunara te mediteranskog raslinja koje uokviruje sklopove.